Léo Kret

Léo Kret do Brasil de Souza Santos, Léo Kret edo Léo Kret do Brasil izenez ezagunagoa (Salvador da Bahia, 1983ko abenduaren 9a), politikari, dantzari, aktore eta abeslari brasildarra da. Brasilgo lehen parlamentari transexuala izateagatik egin zen ezaguna.

 Bizitza 

Salvador da Bahian jaio zen 1983ko abenduaren 9an. Gurasoak Francisco Assis Gomes eta Eunice Souza dos Santos izan ziren. Jaiotzez Alecsandro de Souza Santos izena jarri zioten. Lauro de Freitasen hazi zen, eta gero, Salvador da Bahiakoko Pernambués auzora joan zen bizitzera. 

2009ko azaroaren 18an, Nelson Cordeiro Salvador da Bahiako Erregistro Zibileko epaileak aldeko ebazpena eman zuen, Léo  Kretek berak aukeratutako izena erabil zezan: Léo Kret do Brasil. Epailearen aginduarekin ere, 2018an bakarrik aldatu zuen bere izena Brasilgo Hauteskunde Justiziak.

Saiddy Bamba taldeko dantzari gisa hasi zuen bere ibilbidea, eta zazpi urtez parte hartu zuen, 2009an taldea utzi arte.

2012ko hauteskundeak galdu ostean, ibilbide artistikora itzuli zen.

2019an, Anitta abeslariaren Bola Rebola bideoklipean parte hartu zuen. 2020an, Anittarekin lanera itzuli zen, Me Gusta bideoklipean parte hartuz.

 Ibilbide politikoa 

2008ko udal hauteskundeetan sartu zen politikan, Alderdi Errepublikanoko zinegotzi kargurako hautagai gisa aurkeztu zenean. 12.861 boto lortu zituen, hautatua izan zen eta Salvadorreko Udaleko 16. legegintzaldian aritu zen.

2012ko hauteskundeetan, berriz, zinegotzi gisa aurkeztu zen. 7.495 boto lortu zituen eta ez zen hautatua izan.

 Erreferentziak 

 Kanpo estekak 

Kategoria:Salvadortarrak (Bahia)
Kategoria:Brasilgo politikariak
Kategoria:Brasilgo emakume aktoreak
Kategoria:Brasilgo abeslariak
Kategoria:Brasilgo dantzariak
Kategoria:Emakume dantzariak
Kategoria:Emakume transgenero eta transexualak
Kategoria:Emakume politikariak
Kategoria:LGBT politikariak
Kategoria:LGBT ekintzaileak
Kategoria:Brasilgo LGBT pertsonak